stanford-oval/wikipedia huggingface dataset:
Katechákin metroasema
Aiheesta muualla

Kuvia tai muita tiedostoja aiheesta Katechákin metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Katja Ruotsalainen

| Katja Ruotsalainen> Henkilötiedot |
| --- | --- |
Syntynyt: 17. syyskuuta 1977 (ikä 47) Jurva, Suomi
Uran tiedot
Pituus:  174 cm
Seura:  Teuvan Rivakka
Laji:  maastohiihto
Maailmancup
Kaudet:  2002–2006
Paras sijoitus:  22
Katja Ruotsalainen (o.s. Hiipakka, s. 17. syyskuuta 1977 Jurva) on suomalainen uransa päättänyt maastohiihtäjä. 174 senttimetriä pitkä ja 62 kilogrammaa painava Ruotsalainen edusti urallaan Seinäjoen Hiihtoseuraa ja Teuvan Rivakkaa.
Ruotsalainen kilpaili maailmancupissa vuosina 2002–2006. Hänen paras sijoituksensa on 22. tila Falunin takaa-ajokilpailusta maaliskuulta 2006. Skandinavia Cupin kokonaiskilpailun Ruotsalainen voitti kaudella 2005–2006. Hän saavutti Skandinavia Cupissa kolme toista sijaa ja yhtä monta kolmatta sijaa.
Katja Seizinger

| Mitalit | Mitalit | Mitalit |  |
| --- | --- | --- | --- |
|  Katja Seizinger azerbaidžanilaisessa postimerkissä. |  Katja Seizinger azerbaidžanilaisessa postimerkissä. |  Katja Seizinger azerbaidžanilaisessa postimerkissä. |  |
Maa:   Saksa
Naisten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Lillehammer 1994 | syöksylasku |  |
|  Kultaa | Nagano 1998 | syöksylasku |  |
|  Kultaa | Nagano 1998 | alppiyhdistetty |  |
|  Pronssia | Albertville 1992 | supersuurpujottelu |  |
|  Pronssia | Nagano 1998 | suurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Morioka 1993 | supersuurpujottelu |  |
|  Hopeaa | Sierra Nevada 1996 | syöksylasku |  |
|  Hopeaa | Sestriere 1997 | supersuurpujottelu |  |
|  Hopeaa | Sestriere 1997 | alppiyhdistetty |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Zinal 1990 | supersuurpujottelu |  |
|  Hopeaa | Aleyska 1989 | supersuurpujottelu |  |
|  Hopeaa | Zinal 1990 | syöksylasku |  |
|  Hopeaa | Zinal 1990 | suurpujottelu |  |
|  Hopeaa | Zinal 1990 | alppiyhdistetty |  |
|  Pronssia | Aleyska 1989 | suurpujottelu |  |
Katja Seizinger (s. 10. toukokuuta 1972, Datteln, Nordrhein-Westfalen, Saksa) on saksalainen uransa lopettanut alppihiihtäjä ja olympiavoittaja. Hän on kaikkien aikojen menestynein saksalainen alppihiihtäjä.
Seizinger voitti kolme olympiakultaa (syöksylaskussa 1994 Lillehammerissa ja 1998 Naganossa sekä alppiyhdistetyssä 1998 Naganossa) sekä kaksi pronssia (super-G:ssä 1992 Albertvillessä ja suurpujottelussa 1998 Naganossa). Hän oli ensimmäinen alppihiihtäjä, joka on voittanut syöksykultaa kahdesti.
Maailmanmestaruuden Seizinger voitti super-G:ssä Moriokassa vuonna 1993. Tämän lisäksi hän oli hopealla syöksylaskussa 1996 Sierra Nevadassa sekä alppiyhdistetyssä ja super-G:ssä Sestrieressä 1997.
Maailmancupin Seizinger voitti kausilla 1995–1996 ja 1997–1998. Super-G:ssä hän oli paras viidesti (1993–1996 ja 1998) ja syöksylaskussa neljästi (1992–1994 ja 1998). Kaikkiaan hän voitti 36 maailmancup-osakilpailua. Voitoista 16 hän saavutti syöksylaskussa, 16 super-G:ssä ja 4 suurpujottelussa. Vuonna 1997 hän voitti kuusi vauhtilajien maailmancup-osakilpailua peräkkäin: ennätys, johon aiemmin oli pystynyt vain Jean-Claude Killy vuonna 1967.
23. huhtikuuta 1999 Seizinger ilmoitti lopettavansa kilpailu-uransa.
Sukukypsyys

Sukukypsyys on eliön kehityksessä saavutettu vaihe, jolloin se pystyy lisääntymään. Ihmiset saavuttavat sukukypsyyden murrosiässä.
Useimmat monisoluiset eliöt eivät ole syntyessään (tai itäessään) sukukypsiä, ja riippuen lajista, sukukypsyyden saavuttamiseen voi kulua aikaa päiviä, viikkoja tai vuosia.
Sukukypsyyteen liittyy sukusolujen tuoton alkaminen ja eliön fenotyypissä voi tapahtua suuriakin muutoksia. Sukukypsyyden saavuttamisen aikoihin eliölajin eri sukupuolet voivat muuttua enemmän toisistaan eroaviksi.
Eliön saavutettua sukukypsyyden siitä voi myöhemmin tulla taas lisääntymiskyvytön. Joissain tapauksissa sukukypsyyden saavuttanut eliö voi vaihtaa sukupuoltaan tai se voi olla hermafrodiitti eli kaksineuvoinen.
Karl Johan Hahl

Karl Johan Hahl (8. tammikuuta 1843 Heinola – 12. helmikuuta 1890 Mäntsälä)  oli suomalainen juristi, maanviljelijä ja valtiopäivämies.
Hahlin vanhemmat olivat opettaja Gustaf Hahl ja Anna Helena Nyberg ja puoliso vuodesta 1871 Emilia Sofia Alexandra Waselius. Hahl tuli ylioppilaaksi Porvoossa ja suoritti tuomarintutkinnon 1870. Hän oli maanviljelijä ja oluenpanija ensin Tuusniemellä ja sitten Mäntsälässä. Hahl oli talonpoikaissäädyn kanslisti valtiopäivillä 1863–1864 ja talonpoikaissäädyssä Kuopion tuomiokunnan edustaja valtiopäivillä 1872. Hän kuului vuoden 1872 valtiopäivillä laki- ja yleiseen valitusvaliokuntaan.
Sukuma

| Sukuma> Tiedot |
| --- | --- |
Alue:   Tansania
Puhujia:  5,430,000 (2006)
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet benuenkongolaiset kielet bantukielet
Kielikoodit
ISO 639-2:  suk
ISO 639-3:  suk
 Ohje 
Sukuma on Tansaniassa Shinyangan ja Mwanzan alueilla asuvien sukumien puhuma bantukieli, jota puhuu äidinkielenään 5,4 miljoonaa ihmistä. Se on läheistä sukua nyamwezin kielelle.
Sukula

| Sukula |
| --- | --- |
 Sukula
 Koordinaatit: 60°46.025′N, 23°35.441′E 
Valtio:  Suomi
Maakunta:  Kanta-Häme
Kunta:  Tammela
Hallinto:  
 – Asutustyyppi:  kylä
Infobox OKVirheellinen NIMI-arvo: 
Sukula on yksi Tammelan kunnan kylistä. Kylällä sijaitsee vanha kauppa ja koulu. Koulu lopetti toimintansa vuonna 1969. Kylän itäpuolitse kulkee Somerolta Forssan johtava seututie 282. Kylä on syntynyt Talpianjärven pohjoisrannalle 1500-luvulla. Ensimmäiset tilat olivat Knaapi, Tolppa, Humalainen, Yrjölä, Jaakkola ja Tulokas. Etelässä kylään rajautuva, järvenlaskujen seurauksena lähes täysin umpeenkasvanut Talpianjärvi on osa Torronsuon kansallispuistoa.
Kariologia

Kariologia eli kovakudos- ja infektiosairaudet on hammaslääketieteellinen tieteenala, joka tutkii karieksen etiologiaa, epidemiologiaa, patogeneesia, diagnostiikkaa, ehkäisyä ja hoitoa. Lisäksi kariologian alaan kuuluu suun ja leukojen infektiosairaudet.
Karies on tarttuva bakteerisairaus. Ihmisen suussa elää erittäin runsas bakteerijoukko, joka alkaa muodostua heti synnytyksen jälkeen. Ensimmäiset suun normaaliflooran bakteerit ovat peräisin jo äidin synnytyskanavasta. Syntymän jälkeen lapsi on tekemisissä ympäristön bakteereiden kanssa ja osa niistä asettuu pysyvästi suuonteloon. Varhaislapsuuden olosuhteilla on suuri merkitys sille, tuleeko suun bakteerikannasta terveyttä edistävä vai sairautta aiheuttava.
Keskeinen bakteeri karieksen synnyssä on Streptococcus mutans. Lapsi saa sen yleensä tartuntana läheisiltä aikuisilta.
Kariologiset tutkimukset ovat osoittaneet kaksi tärkeää seikkaa:
Mitä enemmän äidillä on mutans bakteereita suussaan, sitä nuorempana se tarttuu lapselle.
Mitä nuorempana lapsi saa mutans tartunnan, sitä suurempi on hänen kariesriskinsä koko loppuelämän.
Mutans bakteerilla on kyky tuottaa happoa, jonka avulla se liuottaa hampaan pintaa, kiillettä. Tätä ilmiötä kutsutaan demineralisaatioksi. Erityisen suurta hapon tuotto on aterioiden jälkeen, jolloin syntyy ns. happohyökkäys. Happohyökkäyksen voimakkuus on riippuvainen nautitusta ravinnosta. Jalostetut hiilihydraatit, varsinkin sokerit ovat tässä suhteessa erittäin vahingollisia hampaille.
Happohyökkäysten välillä sylki pyrkii korjaamaan hampaan pinnan vaurioita. Tätä ilmiötä kutsutaan remineralisaatioksi.
Sydänmaa (Eurajoki)

Yhdystie 2174 kulkee läpi Sydänmaan kylän.
Sydänmaa on kylä Eurajoella. Se sijaitsee yhdystie 2174:n varrella Eurajoen kirkonkylästä idän suuntaan. Kylässä on Sydänmaan koulu, ja sen poikki kulkee Kokemäki–Rauma-rata. Se valittiin Satakunnan vuoden kyläksi vuonna 2019.
Svend Åge Madsen

| Svend Åge Madsen |
| --- | --- |
 Svend Åge Madsen Århusissa 2010.
Henkilötiedot
Syntynyt: 1939 (ikä 84–85) Århus, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
www.svendaagemadsen.dk
Löydä lisää kirjailijoitaKirjallisuuden teemasivulta
Svend Åge Madsen (1939 Århus, Tanska) on tanskalainen kirjailija.
Madsen on saanut tuotantoonsa vaikutteita ranskalaisesta antiromaanista, joka ilmentää fiktion ja identiteetin problematiikkaa. Myöhemmin hän on harrastanut kielellistä kokeilua erilaisten esikuvien mukaan.
Suomennetut teokset

Kuvia todellisuudesta: kuunnelma (I virkeligheden), suom. Heikki O. Seppänen, Helsinki: Yleisradio 1973
Aiheesta muualla

Kuvia tai muita tiedostoja aiheesta Svend Åge Madsen Wikimedia Commonsissa
Suuri junaryöstö (1963)

Kaapattu juna ajettiin tämän sillan kohdalle. Siellä odotti ryöstäjien kuorma-auto. Kuva vuodelta 2013.
Suuressa junaryöstössä ryöstettiin 8. elokuuta 1963 Englannissa Buckinghamshiren kreivikunnassa Ledburnin kylässä lähellä Leighton Buzzardia Royal Mailin juna, joka kuljetti postia Glasgow’sta Lontooseen. Varkauteen osallistuneet 15 miestä saivat saaliikseen ennätykselliset 2,6 miljoonaa puntaa (vuoden 2022 kurssilla noin 51 miljoonaa euroa).
Ryöstön toteutus

Ryöstön toteutti 15 miehen ryhmä, jota johti Bruce Reynolds, tunnettu varas ja ryöstäjä. Joukko sai tiedot postijunan aikataulusta ja lastista tuntemattomalta henkilöltä, joka tunsi postin käytännöt. Ryöstäjät olivat varustautuneet kypärin, hiihtomaskein ja käsinein.
Ryöstäjät asettivat rautatien opastimen pysäyttämään junan peittämällä vihreän signaalin ja asentamalla pariston punaiseen signaaliin. Toinen junan miehistöön kuuluneista poistui ohjaamosta ja yritti soittaa rautatien varrella olevasta puhelimesta liikennevalvomoon, mutta ryöstäjät olivat katkoneet kaikki puhelinlinjat lähialueella. Ryöstäjät ottivat miehen kiinni, mutta eivät vahingoittaneet häntä.
Ryöstäjät eivät käyttäneet ryöstössä tuliaseita, mutta he löivät veturinkuljettajaa päähän aiheuttaen hänelle vammat, jotka johtivat työkyvyttömyyteen. Kun veturin miehistö oli saatu toimintakyvyttömäksi, junaa siirrettiin 800 metriä Bridego Bridge -sillan kohdalle. Sen jälkeen ryöstäjät tunkeutuivat junanvaunuun, jossa oli neljä postin työntekijää eikä yhtään aseistettua vartijaa. Postin työntekijät pakotettiin makaamaan lattialle ja vaunun 128 säkistä noin 120 siirrettiin ihmisketjun avulla sillan alittavalla tiellä odottaviin Land Rover -autoihin.
Suoritettuaan ryöstön ryöstäjät pakenivat poliisin radiota kuunnellen pikkuteitä pitkin 27 kilometrin päässä sijaitsevalle Leatherslade Farm -maatilalle, jonka he olivat ostaneet kaksi kuukautta aiemmin tätä tarkoitusta varten. Vietyttyään muutaman päivän maatilalla ryöstäjät poistuivat sieltä, ja maatila oli tarkoitus polttaa todisteiden hävittämiseksi.
Ryöstäjien paljastuminen

Poliisit kuitenkin löysivät maatilan ja sitä myöten raskauttavat todisteet. Maatilalta löydettiin ryöstössä käytetty kuorma-auto, hämäystarkoituksessa käytetyt kaksi Land Roveria sekä sormenjälkiä ketsuppipullosta ja oikealla rahalla pelatusta Monopoly-lautapelistä. Muuten talo oli onnistuneesti puhdistettu sormenjäljistä.
Ensimmäinen ryöstäjä jäi kiinni hänen maksettuaan kolmen kuukauden vuokran etukäteen kymmenen shillingin seteleinä. Vuokranantaja oli poliisin leski. Hänen epäilyksensä heräsivät, ja hän antoi vihjeen poliisille. Loputkin 16 ryöstäjää jäivät ajan myötä kiinni, ja pisimmillään ryöstäjille jaettiin 30 vuoden vankeustuomiot. Suurinta osaa rahoista ei koskaan saatu takaisin, sillä ne oli jo ehditty käyttää. Nimeltä tunnettuja joukon jäsenistä ovat Gordon Goody, Charlie Wilson, Buster Edwards, Bruce Reynolds, Roy James, John Daly, Roger Cordrey, Jimmy White, Bob Welch, Tommy Wisbey, Jim Hussey ja Ronnie Biggs. Junaryöstössä käytettiin hyväksi sisäpiiritietoa ”ulsterilaismiehenä” aiemmin tunnetulta henkilöltä, jonka henkilöllisyys paljastettiin dokumenttielokuvassa vuonna 2014. Hän oli nimeltään Patrik McKenna.
Vankilapaot

Junaryöstöön osallistuneista peräti viisi onnistui pakenemaan vankilasta. Neljä heistä pakeni kerralla muurin yli heitettyjä tikapuita pitkin. He jäivät myöhemmin kiinni. Sen sijaan vankilasta paennut Ronnie Biggs vaihtoi kasvonpiirteitään plastiikkakirurgisessa leikkauksessa ja pakeni Brasiliaan. Myöskään Biggsin avustajat eivät koskaan jääneet kiinni.
Vuonna 1981 Biggs kidnapattiin, ja hänet yritettiin viedä Englantiin palkkion toivossa. Kidnappaajat pääsivät kuitenkin vain Barbadokselle asti veneen hajotessa, eikä maalla ollut luovutussopimusta Yhdistyneen kuningaskunnan kanssa. Brasilian korkein oikeus ei suostunut luovuttamaan Biggsiä Englantiin, mutta hän palasi vapaaehtoisesti Englantiin vuonna 2001 tietäen tulevansa pidätetyksi. Tabloidilehti The Sun lennätti Biggsin yksityiskoneella Englantiin ja maksoi 20 000 punnan palkkion yksinoikeudesta haastatteluun. Biggs armahdettiin vuonna 2009 terveydellisistä syistä.
Suklaakakku

Suklaafudgekakku
Suklaakakku on sulatetulla suklaalla tai kaakaojauheella maustettu kakku. Suklaakakulla on Yhdysvalloissa kansallinen juhlapäivä, joka on 27. tammikuuta. Joskus suklaa paloitellaan ja sitten sulatetaan. Joskus se taas leikataan rouheeksi. Mutakakku on eräänlainen suklaakakku. Kakkujen suklaakuorrutteita on monenlaisia. Jotkut suklaakuorrutteet sisältävät kermaa, jolloin sopiva kerman määrä riippuu siitä, onko käytettävä suklaa tumma-, valko- vai maitosuklaata.
Aiheesta muualla

Kuvia tai muita tiedostoja aiheesta Suklaakakku Wikimedia Commonsissa
Karinkannanmatala

Karinkannanmatala
| --- | --- |
Sijainti:  64°55.209′N, 024°53.084′E, Siikajoki Pohjois-Pohjanmaa Suomi
Merialue:  Perämeri
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Karinkannanmatala on matala asumaton saari Siikajoen kunnassa mannermaan ja Hailuodon välisessä salmessa lähellä Hailuodon kunnanrajaa. Saari on osa Säärenperän ja Karinkannanmatalan Natura-aluetta (FI1105201) ja se sisältyy valtakunnalliseen lintuvesien suojeluohjelmaan.
Saari on maannousun myötä veden pinnan yläpuolelle noussutta matalikkoa, jonka korkeimmat kohdat ovat muutamia kymmeniä senttimetrejä merenpinnan yläpuolella. Saarta ympäröi matalikkoalue sekä karikko. Saarella ei ole tavanomaisten merilintujen lisäksi eritystä pesimälinnustoa, mutta sieltä tavataan valtakunnallisesti uhanalaisia upossarpiota sekä ruijanesikkoa.
Kanrinmaru

| Kanrinmaru / 咸臨丸 |
| --- | --- |
 Kanrinmaru

Aluksen vaiheet
Rakentaja:  F. Smit, Kinderdijk, Alankomaat
Palveluskäyttöön:  1857
Poistui palveluskäytöstä:  haaksirikkoutui 1871
Tekniset tiedot
Uppouma:  300 t
Pituus:  50 m
Leveys:  7,3 m
Koneteho:  100 hv
Nopeus:  6 solmua
Aseistus
Aseistus:  12 × tykkiä
Kanrinmaru (jap. 咸臨丸) oli Tokugawa-shōgunaatin ja myöhemmin Ezon tasavallan puurunkoinen kolmimastoinen potkurikorvetti ollen samalla ensimmäinen japanilainen höyrykäyttöinen potkurilla varustettu sotalaiva.
Valmistus

Shōgunaatin hallinto, Bakufu, tilasi vuonna 1853 Alankomaista, jolla ainoana länsimaana oli diplomaattisuhteet Japaniin eristyneisyyden aikana, Fop Smitin telakalta Kinderdijkistä. Japaniksi nimetyn aluksen luovutti 21. syyskuuta 1857 Alankomaiden laivaston luutnantti Willem Huyssen van Kattendijke. Se sijoitettiin aluksi vastaperustettuun Nagasakin merisotakouluun, jossa aluksen avulla oli tarkoitus luoda perusta tietämykselle länsimaisesta sotateknologiasta.
Palvelus

Bakufu lähetti kolme vuotta myöhemmin Kanrinmarulla lähetystön Yhdysvaltoihin San Franciscoon, jolloin aluksesta tuli ensimmäinen Tyynenmeren ylittänyt japanilainen alus. Matkan yhtenä päämääränä oli esitellä länsimaille, että Japani oli kyennyt ottamaan käyttöön länsimaisen teknologian. Alus lähti 9. helmikuuta 1860 Uragasta San Franciscoon päällikkönään Katsu Kaishū ja lähes sadan hengen japanilainen miehistö sekä yhdysvaltalainen upseeri John M. Brooke. Alusta saattoi Yhdysvaltain laivaston USS Powhatan. Matkan virallisena tavoitteena oli kuljettaa ensimmäinen japanilainen lähetystö Yhdysvaltoihin ja allekirjoittaa uusi ystävyys-, kauppa- ja merenkulkusopimus Yhdysvaltain kanssa.
Vuoden 1867 syttyi Boshin-sota Bakufun ja keisarin kannattajien välillä, mikä johti lopulta Meiji-restauraatioon. Sodan lopulla syyskuussa 1868 alus kuului Enomoto Takeakin laivasto-osastoon, josta tuli Ezon tasavallan laivasto. Osasto joutui matkalla pohjoiseen taifuuniin, jolloin Kanrinmaru vaurioitui. Alus joutui hakeutumaan suojaan Shimizuun, missä keisarilliset joukot valtasivat aluksen huhtikuussa. Saman vuoden lopulla kauppaministeriö otti aluksen hallintaansa, ja sitä käytettiin kuljetusaluksena vuoteen 1872.
Alus tuhoutui vuonna 1871 trooppisessa hirmumyrskyssä Esashissa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese warship Kanrin Maru
Käännös suomeksi
Kassiopeia

Kassiopeia viittaa seuraaviin asioihin:
Kassiopeia, kreikkalaisessa mytologiassa Etiopian kuningatar
Kassiopeia, tähdistö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kassiopeia”, voi hakea sivunnimihaulla, laajalla sivunnimihaulla tai tekstihaulla.
Karin Hofman

Karin Vilma Hofman, o.s. Laurin (27. toukokuuta 1903 Vaasa – 11. marraskuuta 1944 Turku) oli suomalainen laulutaiteilija ja ruotsin kielellä kirjoittanut kirjailija.
Hofman asui vuodesta 1923 Turussa. Hänen 1941 ilmestynyt esikoisteoksensa Dur och moll oli runokokoelma joka sisälsi myös aforismeja sekä saksalaisen laululyriikan ruotsinnoksia. Hofman julkaisi lisäksi kaksi satukirjaa lapsille.
Teoksia

Dur och moll : dikter och aforismer.       Förlaget Bro, Åbo 1941
Önskepåsen : sagor ; illustrationer av Birgit Recksén.        Förlaget Bro, Åbo 1943
Jätten och solstråle.         Förlaget Bro, Åbo 1944
Jag : dikter och några andra.      Käsikirjoitus, säilytetään Åbo Akademin kokoelmissa
Karin Knapp

| Karin Knapp |
| --- | --- |

Henkilötiedot
Syntynyt: 28. kesäkuuta 1987 (ikä 37)
Kansalaisuus:   Italia
Tennispelaaja
Pituus:  180 cm
Paino:  72 kg
Kätisyys:  oikea
Ammattilaisena:  2002–
Palkintorahat:  2 283 203 USD
Kaksinpeli
Paras sijoitus:  33. (24.8.2015)
Turnausvoittoja:  2
Voitot/tappiot:  377–265
Grand Slam -turnauksissa
Australian avoimet:  2. kierros (2009, 2014)
Ranskan avoimet:  3. kierros (2007, 2008, 2016)
Wimbledon:  4. kierros (2013)
Yhdysvaltain avoimet:  3. kierros (2013)
Nelinpeli
Paras sijoitus:  49. (28.9.2015)
Voitot/tappiot:  85–88
Aiheesta muualla
www.karinknapp.it
ITF
WTA
Karin Knapp (s. 28. kesäkuuta 1987 Bruneck) on italialainen tennispelaaja. Parhaimmillaan hän on ollut kaksinpelissä WTA-listan sijalla 33 elokuussa 2015. Hän on voittanut urallaan kaksi WTA-turnausta ja viisi ITF-turnausta kaksinpelissä.
Grand Slam -turnauksissa hän on päässyt parhaimmillaan neljännelle kierrokselle Wimbledonissa 2013. Ranskan avoimissa 2007 hän hävisi kolmannella kierroksella Patty Schnyderille ja vuonna 2008 ykköseksi sijoitetulle Marija Šarapovalle.
Knapp on kotoisin saksankielisestä Etelä-Tirolin maakunnasta.
Aiheesta muualla

Kuvia tai muita tiedostoja aiheesta Karin Knapp Wikimedia Commonsissa
Karin Knapp WTA:n sivuilla (englanniksi)
Karin Knapp ITF:n sivuilla (englanniksi)
Sydänmaa (Alavus)

| Sydänmaa |
| --- | --- |
 Sydänmaa
 Koordinaatit: 62°39′39.8″N, 23°14′41.9″E 
Valtio:  Suomi
Maakunta:  Etelä-Pohjanmaa
Kunta:  Alavus
Hallinto:  
 – Asutustyyppi:  kylä
Postinumero:  61170
Infobox OKVirheellinen NIMI-arvo: 
Sydänmaa on kylä Alavudella. Se sijaitsee Alavuden ja Seinäjoen puolessa välissä. Sydänmaan alueella on ulkoilureittejä kuten Mulkkujärven kierros sekä oma kyläyhdistys.
Sándor Bródy

| Sándor Bródy |
| --- | --- |
 Sándor Bródy
Henkilötiedot
Syntynyt: 23. kesäkuuta 1863 Erlau
Kuollut: 12. elokuuta 1924 (61 vuotta) Budapest, Unkari
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Tyylilajit:  naturalismi
Aiheesta muualla
Löydä lisää kirjailijoitaKirjallisuuden teemasivulta
Sándor (Alexander) Bródy  (23. kesäkuuta 1863 Erlau – 12. elokuuta 1924 Budapest, Unkari) oli unkarilainen kirjailija. Hän käsittelee ranskalaisten naturalistien tapaan etupäässä elämän varjopuolia. Hänen teoksistaan mainittavia ovat novellikokoelmat: Nyo-mor ('Kurjuutta', 1884), Emberek ('Ihmisiä', 1888) ja Szinészvér ('Näyttelijäverta', 1891), romaanit: Faust orvos ('tohtori Faust', 1888) ja Don Quixote kisasszony ('Neiti Don Quijote', 1888) sekä näytelmä A tanitönö ('Opettajatar', 1906).
Aiheesta muualla

Kuvia tai muita tiedostoja aiheesta Sándor Bródy Wikimedia Commonsissa
Jääkiekon 1. divisioonan maailmanmestaruuskilpailut 2012

| --- | --- |

A-Lohkon turnauksen logo B-Lohkon turnauksen logo
Ajankohta: 15. huhtikuuta –   21. huhtikuuta 2012
Isäntämaat:  Slovenia    Puola
Joukkueet: 12
Nousivat   pääsarjaan 2013:  Itävalta    Slovenia
Putosi   2. divisioonaan 2013:  Australia

Jääkiekon 1. divisioonan maailmanmestaruuskilpailut 2012 pelattiin Sloveniassa ja Puolassa. Turnaukseen osallistui 12 joukkuetta, jotka oli jaettu kahteen lohkoon. A-lohkon kaksi parasta joukkuetta nousi vuoden 2013 MM-kilpailuihin. A-lohkon viimeinen puolestaan tippui B-lohkoon, jonka voittaja nousi A-lohkoon. B-lohkon viimeinen tippui vuoden 2013 kilpailujen 2. divisioonan A-lohkoon. Vielä vuoden 2011 kisoissa sekä A- että B-lohkon paras joukkue nousivat seuraavan vuoden MM-kilpailuihin.
Isäntämaa Slovenian jokaisessa ottelussa oli yli  8 000 katsojaa, ja päätösottelussa Itävaltaa vastaan oli 10 500 katsojaa.
Lohkot

| --- | --- |
 Lohko A Ljubljana, Slovenia.   Itävalta   Slovenia   Unkari   Britannia   Japani   Ukraina:  Lohko B Krynica, Puola  Etelä-Korea   Puola   Alankomaat   Liettua   Australia   Romania
Otteluareenat

| Arena Stožice Kapasiteetti: 12,480 | Krynica Ice Stadium Kapasiteetti: |
| --- | --- |

 Slovenia - Ljubljana:  Puola - Krynica
A-Lohkon turnaus > Pistepörssi

| Pelaaja | O | M | S | Pst | PIM | +/− |
| --- | --- | --- | --- | --- | --- | --- |
|  Robert Dowd | 5 | 5 | 4 | 9 | 6 | 0 |
|  Manuel Latusa | 5 | 5 | 2 | 7 | 2 | +1 |
|  Colin Shields | 5 | 3 | 4 | 7 | 0 | -2 |
|  Gregor Baumgartner | 5 | 3 | 3 | 6 | 2 | +4 |
|  Rok Ticar | 5 | 3 | 3 | 6 | 4 | +4 |
|  Olexander Pobyedonostsev | 5 | 4 | 1 | 5 | 0 | -1 |
|  David Rodman | 5 | 3 | 2 | 5 | 10 | +1 |
|  Oleg Tymchenko | 5 | 3 | 2 | 5 | 2 | +2 |
|  Marton Vas | 5 | 3 | 2 | 5 | 0 | -2 |
|  Raphael Herburger | 5 | 1 | 4 | 5 | 2 | +3 |
|  Istvan Bartalis | 5 | 0 | 5 | 5 | 6 | +5 |